Fantasztikus idő!
Szép munka!
Óriási sportoló vagy!
Bókok, igaz?
Talán.
A hozzáállástól
és hanglejtéstől függően
akár bókok is lehetnek.
Lehetnek azonban
csípős és támadó mondatok is.
A mögöttük rejlő hozzáállás fejezi ki
a verbális iróniát.
Ha valaki azt mondja: "Fantasztikus idő!",
lehetséges, hogy valóban úgy gondolja,
ha süt a nap,
énekelnek a madarak,
és nem fúj a szél.
Azonban ha az idő borzalmas,
gyülekeznek a felhők,
őrjöng a szél,
és valaki azt mondja: "Fantasztikus idő!"
valószínűleg nem úgy gondolja.
Valószínűleg arra gondol, hogy borzalmas az idő,
mégis az ellenkezőjét mondja.
Ez a verbális irónia,
amikor a beszélő az ellenkezőjét mondja annak, amire gondol.
Azt gondolják:
ez nem a szarkazmus?
A beszélő nem inkább szarkasztikus?
De igen.
Amikor a beszélő az ellenkezőjét mondja annak,
amire gondol, az a verbális irónia.
Amikor a beszélő egy lépéssel továbbmegy:
a gondolatainak az ellenkezőjét mondja,
de csipős és komisz is akar lenni,
gúnyolódás céljából,
akkor beszélünk szarkazmusról.
Vegyük a második példát:
"Szép munka!"
Valaki megvalósítja élete álmát:
szép!
Valaki nyer sportbajnokságon:
szép!
Valaki karambolozik:
nem szép.
Tehát amikor az utas azt mondja: "Szép munka!"
alighanem az ellentétére gondol,
egy kis csípős humorral fűszerezve.
Ez verbális irónia, amely egyben szarkasztikus is.
"Tehetséges sportoló vagy" olimpikonnak mondva:
igaz, és nincs szó verbális iróniáról.
De kétballábas gyereknek mondva,
aki bebotlott angolórára, és szétszórta a felszerelését,
az már csak durva és verbálisan ironikus,
mert nem arra gondolunk, amit mondunk.
Ez a verbális irónia.
Az ellenkezőjét mondtuk a gondolatunknak.
Ráadásul szándékunkban állt
kigúnyolni szegényt,
ezért nemcsak verbálisan ironikusak,
hanem szarkasztikusak is voltunk.
Legyünk azért óvatosak!
Habár minden szarkazmus verbális irónia,
nem minden verbális irónia szarkasztikus.
Verbális irónia az, amikor az ellenkezőjét
mondjuk annak, amire gondolunk,
míg a szarkazmus tesz hozzá egy csipetnyi gúnyt.
De vannak esetek,
amikor lehet mögöttes jelentése mondandónknak,
a szarkasztikus hanglejtés nélkül is.
Rendben, most menj,
és keress példákat verbális iróniára és a szarkazmusra!
Sok szerencsét!
Nem, tényleg, sok szerencsét!
Nem, nem, de tényleg
szeretnék szerencsét kívánni ehhez a nehéz feladathoz.
De tényleg, őszintén, sok szerencsét.
Képes vagy rá!
Verbális irónia nélkül.